# Martin Urrutia Horas

Martin Urrutia Horas (Getxo, 30 de març de 2005) és un cantant, ballarí i actor basc.

## Biografia

Va saltar a la fama com a aspirant del programa musical Operación Triunfo 2023. Va ser el candidat més jove en arribar a la fase final després de Ruslana Panchyshyna. En la gala 0, va cantar «Somewhere Only We Know» del grup anglès Keane i els professors de l'acadèmia musical van triar fer-l'hi passar directament, cosa que el va convertir en el primer concursant oficial de l'edició. Va resultar finalista del concurs i es va embarcar en la gira posterior, que va començar l'abril del 2024 a Barakaldo, al País Basc, d'on és oriünd.
Havia estudiat el batxillerat escènic a Bilbao i pretenia continuar la formació en art dramàtic a l'escola de teatre i dansa Dantzerti en acabar el pas per OT, amb la il·lusió de desenvolupar-se professionalment com a actor i ballarí en el futur. En aquest sentit, és destacable que hagués fet de figurant en una pel·lícula dirigida per Álex de la Iglesia i que hagués protagonitzat la versió musical d'El retrat de Dorian Gray dirigida per Eva Ausín. El 2024, havent sortit d'OT, el van fitxar com a part de l'elenc principal de Mariliendre, una sèrie dirigida per Los Javis (Javier Calvo i Javier Ambrossi) per a Atresmedia.
Per la banda musical, el 2024 va llançar el primer senzill com a solista, «Rompeolas», i un en conjunt amb la resta de finalistes, «La Gravedad», que va ser seleccionat com a cançó de la selecció espanyola en els Jocs Olímpics d'Estiu de 2024 a París. Així mateix, va ser un dels encarregats del pregó de les festes de l'Orgull de Madrid. Va debutar en solitari el juliol d'aquell any amb un concert al festival Bilbao BBK Live, en el qual va cantar el seu únic senzill «Rompeolas» i va versionar diverses cançons.

## Influències

Els seus gèneres musicals preferits són el pop i el rock alternatiu. De fet, The Kooks és un dels grups que més li agraden, tot i que també cita com a influències Ralphie Choo, Eva B i fins i tot Stevie Wonder. Pel que fa a les arts escèniques, és particularment fanàtic del teatre musical i de les representacions d'històries de Disney. També l'apassiona la saga de Harry Potter.

## Reconeixements

El 2024, va ser destacat com una de les persones LGBTIQ+ espanyoles més influents de l'any.

## Vida personal

Tot i que és originari de Getxo, resideix a Madrid. Forma part del col·lectiu LGTBIQ+, cosa que va expressar obertament en el pas per Operación Triunfo. De fet, al programa va conèixer Juanjo Bona i són parella d'aleshores ençà.

## Discografia
### Senzills

* «Alors on danse» (2024)
* «Tenía tanto que darte» (2024)
* «Escriurem» (amb Chiara Oliver) (2024)
* «Footlose» (2024)
* «Ya no te hago falta» (2024)
* «Murder on the dance floor» (2024)
* «Golden hour»(2024)
* «Rompeolas» (2024)
* «La Gravedad» (2024)

### Discs

* Lo mejor de Martin Urrutia (2024)

## Teatre

* Dorian Gray - El musical (Eva Ausín, 2023)

## Filmografia

Televisió :
| Any | Títol | Canal | Notes |
| 2023-2024 | Operación Triunfo 2023 | Amazon Prime Video | Finalista |
| 2024 | Mariliendre | Atresmedia | Elenc principal |

## Notes

* ↑ Malgrat que algunes fonts afirmessin que, entrat al programa, acabava de començar a estudiar art dramàtic.

## Referències

* 1 2 3 Justo, David. «Estos son los 16 concursantes de OT 2023 (y los dos que se quedan a las puertas)» (en castellà). Cadena SER, 21-11-2023. [Consulta: 21 novembre 2023].
* 1 2 3 Alberdi, Martín. «Martín Urrutia, quién es el concursante vasco de OT con una gran cicatriz» (en castellà). El Diario Vasco, 20-11-2023. [Consulta: 21 novembre 2023].
* ↑ «Quién es Ruslana, la concursante de 'OT 2023' que quiso representar a Bielorrusia en Eurovisión Junior» (en castellà). 20minutos, 24-11-2023. [Consulta: 9 agost 2024].
* ↑ Fiestras, Joseba. «El getxotarra Martin Urrutia hace historia en la nueva 'Operación Triunfo'» (en castellà). El Correo, 20-11-2023. [Consulta: 21 novembre 2023].
* ↑ Portero, Andrés. «Martin Urrutia: “Cantaré en euskera en el BEC, tenía que ser así”» (en castellà). Deia, 27-04-2024. [Consulta: 1r juliol 2024].
* ↑ M., A. «El joven bailarín de Getxo que participará en 'Operación Triunfo'» (en castellà). El Correo, 16-11-2023. [Consulta: 21 novembre 2023].
* 1 2 «Tres secretos personales que revelan cada uno de los concursantes de 'OT 2023'» (en castellà). Vertele. El Diario, 20-11-2023. [Consulta: 21 novembre 2023].
* ↑ Sánchez, José. «Martin, de finalista en 'OT 2023' a fichaje estrella de Los Javis para su nueva serie musical» (en castellà). El Huffington Post, 20-03-2024. [Consulta: 1r juliol 2024].
* ↑ «Las primeras imágenes de Martin Urrutia (OT23) en el rodaje de la serie 'Mariliendre'» (en castellà). Europa FM, 20-05-2024. [Consulta: 20 maig 2024].
* ↑ Gámiz, Francisco. «Martin Urrutia debuta en Singles España con 'Rompeolas'» (en castellà). Jenesaispop, 25-03-2024. [Consulta: 1r juliol 2024].
* ↑ «'La Gravedad', canción del Equipo Español para los Juegos de París 2024» (en castellà). Marca, 07-05-2024. [Consulta: 1r juliol 2024].
* ↑ «El Orgullo da comienzo en Madrid con un apasionado pregón» (en espanyol europeu). Agència EFE, 04-07-2024. [Consulta: 4 juliol 2024].
* ↑ Aizpuru, Miguel. «Martin Urrutia: «Intento que me emocione todo lo que estoy viviendo y que no se me suba a la cabeza»» (en castellà), 10-07-2024. [Consulta: 10 juliol 2024].
* ↑ Rodríguez, Raúl; Hidalgo, Daniel. «Las 100 personas LGTBIQ+ más influyentes de España en el Orgullo de 2024 con 30 nuevas e importantes incorporaciones» (en castellà). El Español, 22-06-2024. [Consulta: 1r juliol 2024].
* ↑ «Las 100 personas LGTBIQ+ más influyentes de España en 2024: la élite triunfa este año» (en castellà). El Mundo, 21-06-2024. [Consulta: 1r juliol 2024].
* ↑ M., A. «Martin Urrutia, el joven bailarín de Getxo que es el ojito derecho de Noemí Galera en 'OT'» (en castellà). El Correo, 21-11-2023. [Consulta: 21 novembre 2023].
* ↑ Soufi, Daniel. «El problema con el bisexual guarro, la etiqueta que ha saltado de las redes sociales al mundo» (en castellà). El País, 21-12-2023. [Consulta: 1r juliol 2024].
* ↑ «Martin y Juanjo, la relación oficial de 'OT 2023', confiesan cómo es ahora su vida juntos» (en castellà). 20minutos, 10-03-2024. [Consulta: 30 juny 2024].